**Beszámoló a 2022. év Szociális, Egészségügyi, Kulturális és Oktatási Bizottság munkájáról.**

A 2022-es időközi választásokat követően a Szociális, Egészségügyi, Kulturális és Oktatási Bizottság elnöke Salamon Erzsébet Ágnes, tagjai Király Szabolcs képviselő és Orsós György külső bizottsági tag.

A Szervezeti és Működési Szabályzatról szóló 13/2019.(X.28.) Önkormányzati rendelet 71.§ (4) bekezdése és a mellékelten megküldött ügyrendje a működését részletesen szabályozza. (Lásd.csatolmány)

A bizottság 2022-ben 22 ülést tartott. Nyílt ülés 10 alkalommal volt, zárt ülés 12 alkalommal.

Zárt ülésen az alábbiakat tárgyalta:

Gyógyszertámogatási kérelem (méltányosságból),

Rendkívüli települési támogatás,

Bursa Hungarica Ösztöndíj pályázat,

Szociális célú tűzifa kérelmek elbírálása,

Karácsonyi csomag elbírálása a szociálisan rászorulóknak.

A családalapítási támogatás, temetési segély, lakásfenntartási támogatás, nem méltányosságból járó gyógyszertámogatás, iskolakezdési támogatás polgármesteri hatáskörbe tartozik.

2022. évi támogatások:

A: Rendkívüli települési támogatás:

Igényelt: 47 fő, 1180000 Ft összeg került kifizetésre.

Itt jegyezném meg, hogy nagyon sok a visszatérő kérelmező, szinte havi szinten ugyanazon személyek nyújtják be a kérelmüket. A bizottsági tagokkal kezdeményeztük, hogy kerüljenek fékek a rendeletbe.

B: Gyógyszertámogatás:

Igényelt: 12 fő, 93000 Ft összeg került kifizetésre.

C: Bursa Hungarica Ösztöndíj:

Pályázott: 4 fő, havi 6000 Ft lett megállapítva.

D: Iskolakezdési támogatás:

15000 Ft/fő, 65 gyermek részére, összesen 975000 Ft.

E: A 65 év felettiek támogatása:

5000/fő, 283 személy kapott támogatást. Összesen: 1415000 Ft.

F: Karácsonyi csomag a szociálisan rászorulók részére:

5000 Ft/fő, 42 személy részesült a támogatásban. Összesen: 210000 Ft.

G: Szociális tűzifa:

Az Önkormányzat 138 erdei m3 állami tűzifa támogatásra pályázott. Elnyert 95 erdei m3-t (2111375 Ft állami támogatást).

48 fő részesült szociális tűzifa támogatásban.

A bizottság az üléseit, a hónap utolsó keddjén, a pénzügyi bizottság ülését megelőzően tartja. A tagok az ülésen megjelennek, a távolmaradást előzetesen bejelentik. A bizottság mindig határozatképes volt. A személyes érintettséget előre jelzik a tagok.

A kérelmeket, előterjesztéseket a bizottság időben megkapja, a hivatal dolgozói tárgyalásra előkészítik.

Ezúton szeretnék köszönetet mondani a hivatal dolgozóinak a pontos, korrekt munkáért. Nagyban hozzájárulnak ahhoz, hogy a bizottság gördülékenyen tudja végezni a feladatát.

**Határozati javaslat:**

Balatonberény Község Önkormányzat Képviselő-testülete a Szociális, Egészségügyi, Kulturális és Oktatási Bizottság 2022. évi munkájáról szóló beszámolót elfogadja.

Balatonberény, 2023.03.17.

Salamon Erzsébet Ágnes

elnök